La SAG invertix en 2021 més de 861.000 € en la renovació i el manteniment de la flota de vehicles
19 de juliol 2021

![Imagen 1](/media/wfao1hjc/96c2-sag.jpg)![Imagen 2](/media/actualidad/PublishingImages/1 Políticos/C_Roberto_Rovira_20200430.jpg)

La Societat Anònima de Gestió (SAG) ha invertit durant este any més de 861.850 € per a la renovació i el manteniment de la seua flota de vehicles. Esta inversió té la finalitat de continuar millorant la qualitat dels servicis que esta empresa pública de l'Ajuntament de Sagunt presta a la ciutadania.

En este sentit, des de l'empresa s'informa que en l'última dècada s'han destinat més de 6.500.000 € a la substitució i ampliació de vehicles, així com a la reparació i posada a punt dels models existents.

Així mateix, amb esta acció es pretén garantir els servicis bàsics de neteja i manteniment del municipi, contribuint així a una millora progressiva dels mitjans materials amb els quals el personal de l'empresa municipal desenvolupa la seua labor en benefici de la ciutat.

Entre els vehicles adquirits per a enguany es troben dos motocarros, un camió amb plataforma elevadora i ploma, dos tractors, una trituradora, una furgoneta, una mini carregadora Multione, una màquina fregadora i un furgó Nissan, entre d’altres.

El regidor de la SAG, Roberto Rovira, ha explicat que «**és fonamental oferir els millors mitjans i ferramentes als nostres treballadors perquè puguen continuar duent a terme, amb les màximes garanties, la important labor que exercixen en el manteniment dels nostres jardins, neteja viària, la recollida de residus i la resta de servicis que es presten des de la SAG**».

Així mateix, Rovira ha ressaltat que «**des de fa anys, s'ha anat renovant la flota de vehicles i és necessari que continuem executant estes inversions per a millorar la maquinària i la tecnologia de la nostra empresa, cosa que és imprescindible per a consolidar la SAG com a empresa pública municipal i que és una garantia, també, per a una bona prestació del servici en unes condicions òptimes de qualitat**».​ 

 ![](/media/emrb2l4n/96c1-sag.jpg)

![](/media/igiihl5x/96m1-sag.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-sag-invertix-en-2021-més-de-861-000-en-la-renovació-i-el-manteniment-de-la-flota-de-vehicles/ "Facebook")
*   [](http://twitter.com/share?url=https://aytosagunto.es/va/actualitat/la-sag-invertix-en-2021-més-de-861-000-en-la-renovació-i-el-manteniment-de-la-flota-de-vehicles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-invertix-en-2021-més-de-861-000-en-la-renovació-i-el-manteniment-de-la-flota-de-vehicles/ "Linked In")
*   [](mailto:?body=https://aytosagunto.es/va/actualitat/la-sag-invertix-en-2021-més-de-861-000-en-la-renovació-i-el-manteniment-de-la-flota-de-vehicles/)